
_ eG 
Sazetak 


Poslednjih decenija naucna i struéna javnost intenzivno se bavi fenomenom 
femicida koji predstavija najtezi vid rodno zasnovanog nasilja. U aktuelnom 
trenutku nesporno je da drzave imaju niz kompleksnih obaveza kojima moraju 
adekvatno odgovoriti kada je u pitanju zaStita Zivota Zena. Tako se prirodno 
postavlja pitanje koji i kakav oblik kriviénopravne reakcije iziskuje rodno motivisano 
ubistvo Zene, te da li je potrebno uvodenje posebne inkriminacije koja bi se 
odnosila iskljucivo na femicid. Imaju¢i u vidu navedeno, rad je koncipiran tako 
da nakon opstih razmatranja 0 pojmu i prirodi femicida se analizira pozitivnopravni 
okvir koji se odnosi na ubistvo Zena u Srbiji. Osvréuci se na praksu Evropskog 
suda za ljudska prava u predmetima koji se odnose na propuste drzava u domenu 
garantovanja prava na Zivot, autor zakljucuje da se adekvatna zaStita u nacelu 
moze ostvariti i unutar pravnog poretka koji ne inkriminiSe ubistvo Zene kao 
posebno kriviéno delo, ali samo ukoliko u datom sistemu istovremeno postoji 
celovit i delotvoran mehanizam za preveniranje i sankcionisanje rodno zasnovanog 
nasilja i diskriminatornog tretiranja Zena. Primenjen je normativno-dogmatski 
metod uz analitiéko-sinteticki pristup, dok je cilj rada da se formuli$u preporuke 
za unapredenje legislativnog okvira i postupanja u praksi. 

Kljuéne reci: femicid, krivi¢no pravo, nasilje u porodici, Evropski sud za 


\judska prava 

Femicid i krivicnopravna reakcija: Osvrt na praksu Evropskog suda 
za Ijudska prava 


Fenomen femicida zaokuplja paznju naucne i strucne javnosti vec 
nekoliko decenija. Osim Sto je nesporno da je u pitanju pojava od izuzetne 
Stetnosti po fundamentalne vrednosti, Cinjenica je i da na globalnom nivou 
sve veci broj medunarodnih dokumenata izricito proklamuje obavezu drzava 
da se aktivno i odgovorno odnose prema problemu rodno zasnovanog nasilja, 
pa tako i prema femicidu kao njegovom najmalignijem obliku. Femicid iziskuje 
strateski koncipiran pristup jer se rodno zasnovano nasilje ne moze iskoreniti u 
sistemu koji tolerise rodne sterotipe i rodnu diskriminaciju (Konstantinovic- 
Vili¢é, 2013, p. 34; Andrié & MilaSinovic, 2018). Nasilje je neodvojivi deo istorije 
ljudskog postojanja, a savremeno doba je donelo nove forme nasilja, kao i 
eskalaciju postojecih oblika do mere kojom se ugrozavaju vitalni segmenti 
ljudskog Zivota, a sve ucestalija ubistva Zena u partnerskim odnosima su 
potvrda toga (Bjelajac & MatijaSevi¢, 2013, p. 410). 

Ne postoji jedinstvena i univerzalno prihvacena definicija femicida. 
Osnovno pitanje koje se postavija jeste da li femicidom treba smatrati 
svako ubistvo zene, bez obzira na polnu pripadnost ucinioca i prirodu 
njegovog odnosa sa Zrtvom, ili bi femicid trebalo ograniciti prevashodno 
na slucajeve u kojima je lisavanje zivota Zene posledica eskalacije rodno 
zasnovanog nasilja. U zavisnosti od odgovora na ovo i sli¢na pitanja i samo 
definisanje pojma femicida moze biti uZe i Sire. Tako se u literaturi istice da 
je femicid najekstremnija manifestacija nasilja prema Zenama, te da je u 
pitanju rodno zasnovano ubistvo Zene motivisano osecajem mizoginije, to 
jest osecajem viasnistva nad Zenom i nadmoci u odnosu na nju (Konstantinovi¢- 
Vili¢ et al., 2019, pp. 68-69). No, deo istrazivaéa prouéavajuci femicid uzima 
u obzir sva ubistva Zena, imajuci u vidu da ne postoji nacin da se a priori 
izdvoje ubistva koja su rodno motivisana (Dawson & Carrigan, 2021). 

Diana Russell istiCe kako je joS 1976. godine Sire popularisala termin 
femicid, sa kojim se prethodno upoznala 1974. godine interesujuci se za 

rad autorke Carol Orlock, te isti¢e da taj termin oznaCava ubistvo Zena zbog 
toga Sto su Zene, to jest seksisticko, patrijarhalno i mizoginisticko ubistvo 
Zena i devojaka od strane muSkaraca (Russell, 2021). Ista autorka, medutim, 
dodaje da se nakon Sire popularizacije termina, za koju je posebno zasluzna 
organizacija Ujedinjenih nacija, izraz ,femicid” intenzivno koristi u Latinskoj 
Americi i zemljama Zapadne Evrope, dok njegova primena jos uvek nije 
uobiéajena u SAD (Russell, 2021). Razlog zbog kojeg je termin ,,femicid” 
svoje najjace uporiste pronasao u Latinskoj Americi krije se u Cinjenici da je 
na tom podneblju, nazalost, zabelezena veoma visoka stopa nasilja prema 
Zenama, pa i smrtnog stradnja Zena, Sto se posebno odnosi na pripadnice 
marginalizovanih drustvenih grupa. Tako je medu deset zemalja koje su u 
2012. godini imale najvecu stopu femicida na svetu bilo Cak sedam drzava 
sa tog podrudja (Joseph, 2017, p. 7). U Latinskoj Americi se neretko koristi i 
termin ,,feminicid” kojim se naglaSava drustvena i politicka uslovljenost nasilja 
nad Zenama (Konstantinovic¢-Vili¢ et al., 2019; Weil, 2016), as obzirom da je 
uocena tolerantnost sluzbenih aktera prema rodno zasnovanom nasilju 
Sto odaje utisak precutnog saglaSavanja sa ovom pojavom. 

Dalje, kada je rec o definisanju femicida postavija se pitanje da li ovaj 
pojam obuhvata i ubistvo Zene od strane clanova njene primarne porodice, 
odnosno takozvana ,,ubistva zbog povrede Casti”. Naime, u zemljama poput 
Indije, Pakistana i Bangladesa zastupljeni su kulturoloski obrasci shodno 
kojima su preljuba ili razlicita druga, navodno nepodobna, ponaSanja eticki 
opravdan razlog za ubistvo Zena koje su, kako se smatra, osramotile svoje 
porodice. Nije neuobicejeno ni da Zene u takvim ili sli¢nim situacijama izvrse 
samoubistvo kako bi se resile nesnosnog pritiska. Poznato je da se dogada 
i da Zene u ovom delu sveta budu ubijene usled nezadovoljstva mirazom 
koji su donele muzZu i njegovoj porodici, odnosno da se putem pretnje ubistvom 
pokuSava iznuditi novac od Zeninih srodnika. Neretko se kao modus operandi 
primenjuje spaljivanje Zena koje prethodno bivaju polivene kerozinom, Sto 
se potom organima gonjenja predstavlja kao nesre¢ni slucaj. Tako statisticki 
podaci ukazuju da je tokom 2015. godine u Indiji svakog dana Cak 21 Zena 

stradala usled nasilja povezanog sa iznudivanjem miraza (Kaur & Byard, 
2020). Postavlja se pitanje da li i infanticid, odnosno ubistvo Zenskih novorodenih 
beba i devojcica, treba uvrstiti u femicid, imajuci u vidu da se bebe i deca u 
nekim slucajevima liSavaju Zivota zbog svoje polne pripadnosti. Poznato je 
da je u pojedinim delovima sveta, na primer u Kini, ova pojava nekada bila 
znacajno zastupljena, s obzirom na to da je tradicija nalagala tolerisanje 
zapostavljanja Zenske dece, izmedu ostalog, i kao fizi¢ki manje podobne za 
naporan rad u seoskom domacinstvu. Tako su deca Zenskog pola mogla 
biti lisena Zivota usled ekstremnog zanemarivanja njihovih elemantarnih 
potreba, Sto potvrduje podatak da je tokom 1917. godine u Pekingu stopa 
morataliteta devojcica mladih od jedne godine bila Cak 30% veca u odnosu 
na stopu smrtnosti decaka istog uzrasta (Jimmerson, 1990, p. 51). U literaturi 
je vecinom zastupljen stav da i ubistvo radi iznudivanja novca i infanticid 
predstavljaju oblike femicida (Grzyb et al., 2020). Sa druge strane, kada je 
rec o Sirem ili uzem definisanju femicida u literturi se isti¢e da ipak ne 
treba svako ubistvo Zene poistovetiti sa femicidom, posebno ukoliko je 
Zena ubijena od strane nepoznate osobe ili druge zene, vec da fokus treba 
usmeriti na seksisti¢ki motivisana ubistva (Konstantinovic-Vili¢ et al., 2019). 

U svakodnevnom govoru pod femicidom se pre svega podrazumeva 
ubistvo Zene od strane Clanova porodice ili, joS preciznije receno, ubistvo 
Zene od strane bivSeg ili aktuelnog intimnog partnera. Tako statisticki 
podaci koji se odnose na SAD ukazuju da Cak jedna trecina ubijenih zena 
strada od ruke intimnog partnera, dok je u slucaju ubijenih muskaraca tek 
3% onih koje je Zivota liSilo lice sa kojim su bili u emotivnoj vezi (Taylor & 
Jasinski, 2011, p. 342). Navedeno ukazuje na vrio specifi¢nu poziciju Zrtava 
femicida i na potrebu fokusiranja na slozene odnose izmedu muSskarca i 
Zene, odnosno na konfliktne odnose koji nose veliki rizik po pripadnice 
Zenskog pola. O kompleksnosti relacija u kojima Zena strada od ruke emotivnog 
partnera svedoci i podatak da svaki treci slucaj smrtnog stradanja zene 
podrazumeva i samoubistvo udiinioca femicida (Antovi¢ prema: Konstantinovi¢- 
Vili¢ et al., 2019, p. 18). Takode, dosada$nji slucajevi femicida su pokazali da 

je rizik od smrtnog stradanja po Zenu najveci uonom momentu kada Zena 
donese i obznani odluku da napusti partnera. 

Femicid kao kulminacija nasilja prema Zeni od strane njenog emotivnog 
partnera pobuduje najvise paznje i u Srbiji. To potvrduju podaci iz studije 
koja se bavila proucavanjem pokuSaja femicida i femicida u Srbiji. Tako je u 
41% slucajeva Zena ubijena u domacinstvu koje je delila sa uciniocem, dok 
je femicid u svega 13,8% slucejeva izvrsen u otvorenom prostoru (Konstantinovic- 
Vilié & PetruSi¢, 2021, p. 31). U znaéajnom broju sluéajeva upotrebi hladnog 
ili vatrenog oruzja prethodila je upotreba Sake, pesnice ili noge u obuci u 
cilju savladivanja Zrtvinog otpora, a uoceno je i da je kao sredstvo izvrsenja 
éeS¢e kori$ceno hladno oruZje, to jest primarno noz (Konstatninovic-Vili¢ & 
PetruSi¢, 2021, pp. 34-35). U vezi sa istaknutim valja pomenuti da se u SAD i 
Kanadi koristi i termin uxoricide za oznacavanje ubistva supruge (eng. wife 
killing), i to da bi se istakla specificéna dinamika odnosa Zene i muskarca koji 
Zive u partnerskom odnosu i u zajedni¢kom domacinstvu (Konstantinovic- 
Vilié et al., 2019, p. 70). 

Nesporno se moze reci da femicid kao specifican oblik ubistva u odnosu 
na ostala ubistva izdvaja i to Sto je Zena u najvecem broju slucajeva prethodno 
bila izlozena nasilju, neretko i dugotrajnom. S tim u vezi, kada se govori o 
femicidu u kontekstu empirijskih istrazivanja, pojam ubistva moze biti Sire 
odreden tako da obuhvati sve slucajeve lisavanja zivota, dakle ne samo 
umisljajno lisavanje Zivota, vec i sluCajeve rodno zasnovanog nasilja prema 
Zenama sa smrtnim ishodom kada je takav ishod nehatno prouzrokovan 
(Batricevic, 2016, pp. 433-434). Stoga femicid iziskuje primenu strateski 
osmisljenih i blagovremeno primenjenih represivnih i preventivnih mera, 
jer se vrlo Cesto izmedu manifestovanja odredenog oblika nasilja prema 
Zeni i femicida interpolira odredeni duzi ili kraci vremenski period u kome 
treba odlucno reagovati. 

Nastavak rada je koncipiran na analizi krivicnopravnih oblika reagovanja 
na femicid u doma¢cem i uporednom kontekstu, kao i nekih od posebno 
upecatijivin slucajeva iz prakse Evropskog suda za ljudska prava. Razmatranja 

se okonCavaju iznoSenjem stavova o tome kako bi se mogla unaprediti praksa 
reagovanja na femicid, i to ne samo post festum, vec i u preventivnom smislu. 
Primenjen je normativno-dogmatski metod uz analiticko-sinteticki pristup, 
dok je cilj rada da se formuliSu preporuke za unapredenje legislativnog okvira 
i postupanja u praksi. 


Femicid i krivicnopravna reakcija 


Komparativne analize zakonskih reSenja koja se odnose na ubistvo 
Zena ukazuju na prisutnost tri modaliteta reagovanja na femicid: izdvajanje 
posebne inkriminacije kojom se sankcioniSe ubistvo zene; predvidanje 
okolnosti usled kojih se ubistvo Zene tretira kao tezi oblik krivi¢nog dela 
ubistva ili kao ubistvo koje podleze strozem kaZnjavanju i rodno neutralno 
definisanje ubistva koje fakticki ne prepoznaje femicid kao bitno drugaéiji 
od ostalih ubistava (Batricevic, 2016, pp. 436-437). 

Najmanje je zastupljeno resenje koje ukljucuje predvidanje femicida 
kao posebnog kriviénog dela, odnosno resenje kojim se ubistvo Zena sankcionise 
izdvojeno od ubistva muskaraca i rodno nemotivisanih ubistava. Medutim, 
nisu dovoljno zastupljena i zakonodavna reSenja koja uopste ne prepoznaju 
specifi¢nosti ubistva Zena kao oblika eskalacije rodno zasnovanog nasilja. 
Dakle, drzave se uglavnom opredeljuju za predvidanje odredenih okolnosti 
koje omogu¢avaju stroze kaZnjavanje rodno motivisanog ubistva zene. 

Kada govorimo 0 reagovanju na nasilje prema Zenama, na nasilje u 
porodici, pa tako i na femicid, od izuzetnog znacaja je Konvencija Saveta 
Evrope o sprecavanju i borbi protiv nasilja nad zenama i nasilja u porodici 
(Narodna skupStina Republike Srbije,), poznata pod imenom Istanbulska 
konvencija. U uvodnom delu Istanbulske konvencije konstatuje se da je nasilje 
nad zenama manifestacija istorijski nejednakih odnosa moci izmedu Zena i 
muS&karaca, Sto za rezultat ima diskriminaciju i dominaciju nad Zenama. 
Prepoznavanje sustinskih razloga koji leze u korenu nasilja prema zenama, 
pa tako i femicida, iziskuje i specificno reagovanje, pa tako i osobene oblike 
krivicnopravne reakcije. Istanbulska konvencija stoga obavezuje drzave da 

koncipiraju adekvatne forme za inkriminisanje nasilja prema Zenama, Sto 
svakako obuhvata i prepoznavanje specifi¢ne prirode ubistva zene kada je 
ono motivisano rodnom pripadnoscu. No, to jo$ uvek nuzno ne implicira 
uvodenje posebne inkriminacije, niti iziskuje suverenu upotrebu termina 
nfemicid” za oznacavanje ubistva zene. Naime, Istanbulska konvencija u 
petom poglavlju, nasloviienom kao ,,Materijalno krivi¢no pravo”, navodi 
oblike ponaSanja koji moraju biti inkriminisani zakonodavnim ili drugim 
merama, te su tako drzave obavezane da omoguce inkriminisanje namerno 
ucinjenih dela fizi¢kog nasilja. Razume se da nema drzave koja ne inkriminise 
ubistvo kao najteze krivi¢no delo protiv Zivota i telesnog integriteta, koji su 
neprikosnoveni, bez obzira na pol, uzrast, ili bilo koja druga li¢na svojstva 
|judskog bica. Dakle, ukoliko bismo insistirali iskljucivo na logi¢kom i jezi¢kom 
tumacenju odredbi Konvencije, zene bi bile dovoljno zasti¢ene od nasilja vec 
samim inkriminisanjem ubistva, teSkih i lakih telesnih povreda i drugih dobro 
poznatih krivicnih dela. To bi podrazumevalo i zastitu od novih specifi¢nih 
formi nasilja koji mogu eskalirati u femicid ili latentno navoditi na suicid, za 
koje u dosadasnjim okolnostima izostaje drustvena reakcija u nacionalnom 
zakonodavstvu (Bjelajac & Filipovic, 2021). 

Medutim, jednako su znacajne i druge odredbe Istanbulske konvencije 
koje predvidaju obavezu drzave da implementira sve nuZne mere kako bi 
se iskorenili obrasci ponaSanja i kulturoloski stavovi koji pogoduju odrzavanju i 
jacanju predubedenja o opravdanosti i prihvatljivosti nasilja prema Zenama. 
Tako je, u cl. 42 Konvencije, predvideno da su neprihvatljiva bilo kakva 
opravdanja za krivicna dela, ukljucujuci i sva dela ucinjena u ime takozvane 
,casti”, te da ce potpisnice preduzeti neophodne zakonodavne odnosno 
druge mere kako bi obezbedile da se u krivi¢nim postupcima pokrenutim 
na osnovu svakog dela nasilja obuhvacenog konvencijom, kultura, obicaji, 
religija, tradicija odnosno takozvana ,¢ast“” ne smatraju opravdanjem za 
vrsenje dela. Ovde posebno spadaju tvrdnje da je Zrtva prekrsila kulturne, 
verske, drustvene ili tradicionalne norme, odnosno obicaje ,,prikladnog” 
ponaganja. Dalje, cl. 46 Konvencije predvida da ce Clanice preduzeti neophodne 

zakonodavne i druge mere kako bi obezbedile da se odredene okolnosti, 
ukoliko vec nisu sastavni deo krivi¢nog dela, vrednuju kao otezavajuce prilikom 
odmeravanja kazne za krivicna dela, a u skladu sa odgovarajucim odredbama 
nacionalnog zakonodavstva. Tako se, izmedu ostalog, u otezavajuce okolnosti 
ubraja i to da je krivi¢no delo pocinjeno nad bivSim odnosno sadasnjim 
supruznikom ili partnerom u skladu sa nacionalnim zakonodavstvom, to 
jest od strane Clana porodice, lica koje stanuje zajedno sa Zrtvom, odnosno 
od strane lica koje je zloupotrebilo svoj autoritet, kao i okolnost da je krivicnom 
delu prethodilo, odnosno da ga je pratilo, ekstremno nasilje. Na ovaj nacin 
drzave prepoznaju osobenu prirodu porodiénog nasilja i nasilja prema Zenama, 
te uvazavaju okolnost da Zena moze biti u inferiornom i zavisnom polozaju 
u odnosu na uCinioca krivi¢nog dela, pri €emu uZi i Siri druStveni kontekst 
mogucno odobrava, a ponekad Cak i podsti¢e ovakvo stanje stvari. 

U srpskom krivi¢énom zakonodavstvu ne postoji posebna inkriminacija 
koja bi se odnosila iskljucivo na ubistvo Zene, pa tako ni na ubistvo zene 
motivisano mizoginisti¢kim stavovima. Ipak, pozitivnopravni okvir, makar 
posredno, omogu¢ava vrednovanje Cinjenice da je Zena lisena Zivota upravo 
zbog svoje polne pripadnosti. 

Prvo, izmenama i dopunama Krivi¢nog zakonika (Narodna skupstina 
Republike Srbije, 2005) iz 2012. godine uvedena je posebna okolnost za 
odmeravanje kazne za krivi¢no delo ucinjeno iz mrznje. Tako ¢l. 54a Krivicnog 
zakonika (KZ) predvida da ¢e sud ceniti kao oteZavajucu okolnost ukoliko 
je kriviéno delo ucinjeno iz mrznje zbog pripadnosti rasi i veroispovesti, 
nacionalne ili etni¢ke pripadnosti, pola, seksualne orijentacije ili rodnog identiteta 
drugog lica, izuzev ukoliko ta okolnost nije propisana kao obelezje krivi¢nog 
dela. Postavlja se pitanje argumentacije koja bi bila potrebna i dovoljna za 
dokazivanje mrznje prema pasivnom subjektu kao pripadnici zenskog pola, 
pri Cemu je potrebno i da je upravo ta mrznja osnovni pokretac ucinioca 
krivicnog dela. Odgovor na navedeno i druga sli€na pitanja mogla bi dati 
sudska praksa. Za sada ne postoje podaci 0 tome da li se i u kojoj meri u 
tuzilackoj i sudskoj praksi ubistvo zene kvalifikovalo kao obi¢no, ili mozda 

Cak i teSko, ubistvo uz postojanje obavezne otezavajuce okolnosti. S obzirom 
na to da bi se ubistvo Zene mozda moglo okvalifikovati i kao teSko ubistvo 
usled niskih pobuda, pri Cemu bi se niske pobude ticale seksistickih stavova, u 
tom slucaju rodna motivisanost ne bi trebalo istovremeno da bude okvalifikovana i 
kao otezavajuca okolnost. Medutim, moglo bi se diskutovati i o tome da li 
se pravnim resenjem, koje rodnu motivisanost prepoznaje kao obaveznu 
oteZavajucu okolnost, pruza adekvatna zastita zrtvama femicida, imajuci u 
vidu da su Cesto u pitanju pasivni subjekti koja smrtno stradaju usled totalne 
eskalacije nasilja. To nas dovodi do dileme da li bi femicid nakon prethodno 
ispoljenog nasilja ipak trebalo kvalifikovati pre svega kao teSko, a ne kao 
obiéno ubistvo. Pritom, treba imati u vidu da poseban oblik teSkog ubistva 
postoji i ukoliko je uCcinilac liSio Zivota Clana porodice koga je prethodno 
zlostavljao (Cl. 114, st. 1, tac. 10 KZ), ali i da femicid moze da podrazumeva 
eskalaciju nasilja i ubistvo i u slucajevima kada uCinilac i Zrtva nisu, niti su 
ikada bili Clanovi porodice ili zajedni¢kog domacinstva niti oCekuju ili imaju 
zajednicko dete. 

Kao drugo, treba napomenuti da srpski zakonodavac predvida i najtezi 
oblik krivi¢nog dela nasilje u porodici, koji postoji onda kada usled primene 
nasilja nastupi smrt Clana porodice, kada Ce se uCcinilac kazniti zatvorom od 
pet do petnaest godina (¢l. 194, st. 4 KZ). Iako je u ovom sluéaju u pitanju 
kvalifikovani oblik nasilja u porodici, tako da je u odnosu na smrtni ishod 
postupano iz nehata, ipak je nesporno da je i ova inkriminacija znacajna u 
kontekstu suzbijanja Sire shvacenog femicida. 

Pod tri, moglo bi se reci da je u skladu sa postojecim pozitivnopravnim 
resenjima i do sada u sudskoj praksi bilo slucajeva da je mizoginisti¢ki odnos 
prema Zeni bio poistovecivan sa razlicitim niskim pobudama kao motivima 
za ubistvo, usled Cega je krivicno delo ubistva bivalo kvalifikovano kao tesko 
ubistvo. Tako se u presudi Apelacionog suda u Novom Sadu [ASNS], KZ1 
br. 342/17 od 24. aprila 2017. godine, navodi da okrivljeni, koji je prvostepenom 
presudom oglasen krivim za tesko ubistvo ,nije pristajao na odbijanje 
ostecene, te da je takav stav bio pobuda da izvrSi delo, imajuci u vidu da ta 

pobuda podrazumeva nepristajanje na slobodu izbora drugog lica, Sto je 
suprotno standardima svakog civilizovanog druStva, zbog Cega predstavija 
nisku pobudu, koja govori o tome da je okrivljeni oStecenu tretirao kao svoje 
vilasnistvo, da je situacija nove emotivne veze ostecene sa drugim muskarcem 
kod njega izazvala ljubomoru, koja sama po sebi ne bi predstavijala nisku 
pobudu, ali niz radnji koje je nakon toga okrivijeni preduzeo u vremenskom 
periodu od skoro godinu dana do kriti¢nog dogadaja svakako govore 0 tome 
da se u konkretnom slucaju radi o niskoj pobudi.” Navedenom presudom 
Apelacionog suda u Novom Sadu preinacena je presuda kojom je okrivijeni 
oglasen krivim i to tako Sto je usvojena Zalba javnog tuZioca i preinacena 
odluka o kriviénoj sankciji (presuda ASNS KZ1-342/17). Ipak, postavlja se 
pitanje da li pravno kvalifikovanje faktiCckog femicida kao teSkog ubistva 
zbog toga Sto je Zena liSena Zivota iz koristoljublja, radi izvrSenja ili prikrivanja 
drugog krivi¢nog dela, iz bezobzirne osvete ili iz drugih niskih pobuda, 
kako to predvida Cl. 114, st. 1, tac. 5 KZ, odgovara osobenoj prirodi ovog 
krivicnog dela koje prevashodno podrazumeva ubistvo zene zato Sto je 
Zena i zbog stereotipnih predstava 0 tome kako bi ona trebalo da se ponasa. 
Svodenjem motivacije za femicid na opisane i druge niske pobude gubi se 
iz perspektive ne samo specifi€na li¢na, vec i drustvena uslovljenost ubistva 
prilikom koga je Zena liSena Zivota kao ljudsko bice sa odredenim rodnim 
ulogama i osobenim polozajem u zajednici. 

Na kraju, shodno domaéem kriviénom zakonodavstvu, femicid ne mora 
biti pravno kvalifikovan kao tesko ubistvo iskljucivo usled niskih pobuda. 
Naime, tesko ubistvo postoji i u slucaju kada je bremenita Zena liSena Zivota, 
kao i kada je uCinilac lisio Zivota Clana svoje porodice kojeg je prethodno 
zlostavijao (él. 114, st. 1, tac. 9 i 10 KZ). Fakticki bi femicid mogao biti 
sankcionisan i kroz ove oblike teskog ubistva, pri tome posebno imajuci u 
vidu da je za sve navedene oblike teskog ubistva mogucno i izricanje 
doZivotne zatvorske kazne. Cini se da oblik teSkog ubistva koji se odnosi 
na umisljajno lisenje Zivota Clana prodice koji je prethodno zlostavijan vise 
odgovara duhu i prirodi femicida kako ga u savremeno doba objasnjava i 

opisuja nauka, dok teSko ubistvo iz niskih pobuda ne ukazuje dovoljno 
jasno na motive za izvrSenje femicida. S obzirom da u praksi moze doci do 
liSenja Zivota nakon pretrpljenog zlostavljanja u porodici, ali istovremeno i 
usled niskih pobuda, jer ponekad partneri smatraju Zene svojim viasnistvom i 
istovremeno ih zlostavljaju, mogucno je i da jedna od dve kvalifikatorne 
okolnosti bude vrednovana kao oteZavajuca, u smislu Clana 54, st. 3 KZ. 
Misljenja sam da bi adekvatno resenje moglo biti da se kao jedna od nekoliko 
nabrojanih niskih pobuda uz koristoljublje, izvrSenja ili prikrivanja drugog 
krivi¢nog dela, kao i bezobzirnu osvetu, doda i mizoginisticki odnos prema 
pasivnom subjektu. 

Iako zakonodavac ni trenutnim resenjem nije iskljucio mogu¢cnost 
da seksisticki, mizoginisticki i grubo diskriminatorski odnos prema Zeni bude 
jedna od niskih pobuda za izvrSenje krivi¢nog dela teskog ubistva, Cini se 
da kriminalno-politicki razlozi ipak ukazuju na opravdanost neposrednog 
navodenja jedne ovakve pobude. Time bi zakonodavac mogao pozitivno 
uticati na iskorenjivanje onog dela patrijarhalnih stavova i vrednosti koji ne 
korespondiraju adekvatno sa nespornim pravom Zena na punu ravnopravnost, 
te zastitu od svakog vida viktimizacije i dovodenja u inferiorni polozaj. Navedeno 
bi bilo u saglasju i sa duhom i odredbama Istanbulske konvencije koja pledira 
za suzbijanje svih oblika diskriminacije nad Zenama, odnosno za suSstinsku 
jednakost Zena i muSkaraca. 


Sprecavanje femicida i obaveze drzave - Stavovi Evropskog suda za 
Ijudska prava 


U praksi Evropskog suda za Ijudska prava (skra¢eno: ESLJP) donet je 
znacajan broj odluka koje se odnose na zaStitu prava na Zivot shodno Cl. 2 
Evropske konvencije za zastitu ljudskih prava i osnovnih sloboda (skraceno: EKLP). 
Naime, sud se pre svega bavi pitanjem da li su drzave pravovremeno preduzele 
sve neophodno potrebne mere da za&tite Zivot Zena koje su nastradale kao 
Zrtve femicida. Tako se postavlja pitanje da li su drzave preduzimale adekvatne 
mere pri reagovanju na nasilje prema Zenama, koje je potom eskaliralo u 

femicid, ali i da li su nakon nastupanja femicida preduzele sve mere neophodne 
u cilju potpune istrage okolnosti pod kojima su zene stradale. Navedeno je 
u skladu sa obavezom drzva da preduzmu neophodne zakonodavne ili druge 
mere i da, sa potpbunom posvecenoscu sprece, istraze, kazne i obezbede reparaciju 
za dela nasilja koja pocine nedrzavni subjekti (Istanbulska konvecija, ¢l. 5, 
st. 2). 

U predmetu Durmaz protiv Turske (2007/2014) podnositeljka predstavke 
istice da se drzava oglusila o odredbe cl. 2 EKLJP koje predvidaju da je 
pravo svakog gradanina na Zivot zasticeno zakonom. Naime, u navedenom 
predmetu rec je o navodnom samoubistvu ¢cerke podnositeljke predstavke 
koju je suprug doveo u bolnicu tvrdeci kako je uzela prekomernu dozu 
lekova, nakon Cega je Zena ubrzo i preminula. Sacinjen je izvestaj u kome 
je konstatovano da je u pitanju samoubistvo i neposredno potom nisu 
preduzete nikakve dodatne radnje radi provere okolnosti u vezi sa smrcu, 
iako je bilo indicija da je preminula bila Zrtva nasilja u porodici, pri Cemu je 
naknadno sprovedena obdukcija ukazala na edem plu¢a kao uzrok smrti, a 
ne na intoksikaciju. ESLJP na osnovu prilozenih dokaza i postojece legislative 
nalazi da je postupano suprotno obavezi 0 zastiti prava na Zivot koja nuzno 
iziskuje i preduzimanje efikasne istrage o uzroku smrti, kako bi eventualno 
odgovorna lica bila kaZnjena u skladu sa zakonom (2007/2014). 

Sluéaj Civek protiv Turske (2011/2016) odnosi se na ubistvo Zene 
koja je prethodno kontinuirano bila zlostavljana od strane supruga, usled 
cega je svojevremeno boravila u sigurnoj kuci, da bi je na kraju suprug lisio 
Zivota. Sud je i uovom predmetu zauzeo stav da se drzava ogluSsila 0 svoje 
obaveze u pogledu zastite prava na Zivot. Inace, ESLJP je u svojim odlukama vise 
puta konstatovao da u Turskoj postoje naznake sistemskog diskriminatornog 
postupanja prema zenama, jer je vise puta ukazivano na neadekvatne i 
nedovoljne mere za suzbijanje rodno zasnovanog nasilja, usled Cega 
pasivan odnos drzave moze biti okarakterisan kao svojevrsno precutno 
saglaSavanje sa nasiljem nad zenama. 

Zapravo, ESLJP stoji na stanovisStu da za puno uvazavanje ¢l. 2 EKLJP 

nije dovoljno da drzava ima formalnopravni osnov da adekvatno za&stiti zene 
od nasilja u porodici, odnosno da uopsteno spreci necovetno postupanje koje 
se direktno suprotstavlja ¢l. 3 EKLJP, vec da je od suStinskog znaCcaja to da li 
drzava fakticki preduzima nuZzne i delotovorne mere pri nastojanju da zastiti 
zene. Ovakav stav iznet je u odluci u predmetu Talpis protiv Italije (Talpis v 
Italy, 2014/2017). ESLJP tako konstatuje da posebno ranjive Zrtve, medu koje 
nesumnjivo spadaju Zene, deca i druge Zrtve porodicnog nasilja, polazu pravo 
na adekvatnu zastitu koja moze podrazumevati i primenu mera koje bi trebalo 
da sprece i odvrate nasilnike od povredivanja psihofizic¢kog integriteta zrtava. 
Ipak, sud posebno naglasava i to da pozitivne obaveze drzave u pogledu 
zaStite Zrtava nasilja u porodici ne mogu biti definisane na ekstenzivan nacin, 
odnosno na nacin koji ne uzima u obzir realno postojeca ogranicenja drzavnih 
resursa za preventivno i korektivno reagovanje (Talpis v Italy, 2014/2017). 
Dakle, nesporno je da je drzava obavezna da preduzme sve neophodne 
mere za koje se osnovano o¢ekuje da bi mogle suzbiti nasilje prema Zeni u 
svakom konkretnom slucaju, Sto istovremeno ne implicira i da drzava snosi 
odgovornost ukoliko do smrtnog ishoda ipak dode. 

U predmetu Halime Kilic protiv Turske (2011/2016), ESLJP je konstatovao 
da je drzava postupila suprotno obavezi da Stiti Zivot gradana. Naime, predstavka 
se odnosila na slucaj majke sedmoro dece koju je nasilni muz ucestalo zlostavljao 
i pretio joj smrcu da bi je na kraju i ubio, te potom izvrsio samoubistvo. Sud je 
utvrdio da su nemarnim odnosom i odugovlacenjem kaznenih postupaka 
prema pokojnom suprugu oStecene nadlezni drzavni organi direktno doprineli 
njenoj vulnerabilnosti, pa samim tim proizlazi i da nisu ucinjeni dovoljni i 
adekvatni napori za oCuvanje Zivota. Drzave su duzne da Zrtvama nasilja, a 
posebno Zenama, pruze svu nuzZnu pomo¢, posebno vodeci racuna o vrlo 
specifi¢noj poziciji u kKojoj se one nalaze. Navedeno moze da podrazumeva 
i pruzanje materijalne podrske i alternativnog mesta za stanovanje. Smestajni 
kapaciteti se moraju prilagoditi posebnim potrebama konkretne Zrtve, 
imajuci u vidu upravo navedeni slucaj koji je ukazao ne nemogucnost majke 
dasa sedmoro dece boravi u standardnoj sigurnoj kuci. Neblagovremenim 

postupanjem i nesankcionisanjem nasilnog ponasanja supruga ostecene, 
te pruzanjem nedovoljne pomoci drzava se oglusila o obaveze u pogledu 
suzbijanja nasilja u porodici, pri Ccemu se u konkretnom slucaju postupanje 
drzave moze okarakterisati i kao rodno diskriminatorsko. Naime, niko ne 
sme biti uskracen u ostvarivanju prava usled rodne pripadnosti, a okolnosti 
ovog i drugih slucajeva ukazuju na neuvaZzavanje specifiC¢nog polozaja Zena 
zZrtava porodicnog nasilja u jednoj prevashodno patrijarhalnoj sredini. 
Posebno znaCajna je i jedna od novijih odluka iz prakse ESLJP doneta u 
predmetu A. i B. protiv Gruzije (A. and B. v Georgia, 2016/2022). Naime, 
predstavka se odnosila na povredu C¢l. 2 EKLJP zbog toga Sto je zrtva nasilja 
u porodici, posle kontinuiranog povredivanja njenog psihofizickog integriteta, 
na kraju i ubijena od strane bivSeg partnera, inace policijskog sluzbenika. 
ESLJP je konstatovao da drzava nije preduzela nuzne mere da istrazi i spreci 
visestruko ispoljavanje nasilja prema oStecenoj cime je u finalu doprinela i 
njenoj smrti. Sud utvrduje da nereagovanje ili neadekvatno reagovanje na 
prijavijeno nasilje predstavlja diskriminatorno postupanje prema zenama, 
bez obzira na to da li do propustanja dolazi usled namernog postupanja 
nadleZnih ili usled njinove nemarnosti (A. i B. v Georgia, 2016/2022). Takode, 
izuzetno je vaZno i to Sto je ESLJP u obrazlozenju odluke posebno ukazao 
na to da nacionalni sud u presudi kojom bivSeg partnera oStecene oglasava 
krivim za ubistvo nije posvetio paznju rodnoj diskriminaciji kao jednom od 
uzroka koji su doprineli fatalnom ishodu. Iz navedenog posredno proizlazi 
i da ESLJP insistira na prepoznavanju femicida kao krivi¢nog dela bitno 
drugacijeg od ostalih oblika ubistva, ne zalazeci pri tom u to kako je i da li 
je femicid inkriminisan u konkretnom nacionalnom zakonodavstvu. Naime, 
osmisljavanje inkriminacija kojima se Stite najznacajnije vrednosti spada u 
nadleznost svake drzave ponaosob, Sto ne utice na Cinjenicu da EKLP i 
Zenama garantuje pravo na Zivot pod potpuno jednakim uslovima kao i 
muS&karcima, Sto uostalom podrazumeva i opsta zabrana diskriminacije u 
skladu sa ¢l. 14 EKLJP. Dakle, ESLJP naglaSava da drzava pasivnim odnosom 
i ignorisanjem stvarnog polozaja Zena fakticki podrzava nasilje prema njima 

istovremeno krSeci obaveze ustanovljene medunarodnim pravom (A. i B. v 
Georgia, 2016/2022). 


Zakljucak 


Femicid predstavlja izuzetno kompleksan problem koji se ne bazira 
samo na problematicnom li¢nom odnosu izmedu Zene i muSkarca, najcesce 
bivsih ili aktuelnih partnera, nego i na duboko ukorenjenim kulturoloskim 
obrascima doZivijavanja svih pripadnica zenskog pola nesamostalnim, pa i 
neodvojivim od svojih muskih partnera. Slozen je i odnos Sire i uze drustvene 
zajednice prema relacijama koje mogu eskalirati u femicid, s obzirom da 
stavovi posmatraca mogu varirati od ravnodusnosti, preko negiranja ozbiljnosti 
problema, do stanovista da su u pitanju liéni i porodiéni odnosi u koje se 
ne treba meSati. Jasno je da se vulnerabilnost Zrtve povecava u okolnostima 
u kojima ne postoje adekvatni resursi za pruzanje podrske, dok se njena 
spremnost da potrazi izlaz iz nasilnog odnosa neumitno umanjuje. 

Nalazimo da u aktuelnom trenutku fokus ne bi trebalo da bude na 
inkriminisanju femicida kao posebnog kriviénog dela, vec na pruzanju snazne 
i nedvosmislene podrska zrtvama rodno zasnovanog nasilja. Suzbijanju femicida 
sustinski bi mogao doprineti sistem u kome Zrtve pri prvim naznakama nasilja 
sa Sigurnoscu mogu da racunaju na odgovarajucu reakciju nadleznih, cime 
bi se skratio period oklevanja u kome Zrtve sve dublje tonu u nezdrave porodicne 
i emotivne odnose uz kontinuirano gubljenje samopouzdanja. Veoma su 
znacajne, kako ukazuje praksa ESLJP, upravo mere sasvim prakti¢nog i tehnickog 
karaktera, kao Sto je obezbedivanje materijalnih sredstava, smestaja i 
psiholoske podrske, ali i pravovremeno i adekvatno reagovanje nadleznih 
nakon prijavijivanja nasilja. Istovremeno se savesnim ispitivanjem prijava, 
Cak i kada prijavijeni dogadaji ne ukazuju na visoki stepen rizika po Zrtve, 
nasilnicima i potencijalnim nasilnicima daje na znanje da se njihovo ponasanje 
nece tolerisati i da zrtve nisu same, niti bespomocne. 

U sistemu nulte toleranacije na nasilje uopsteno, te posebno na nasilje 
u porodici, okolnost da li je femicid inkriminisan kao posebno krivicno delo 

ili ne, ne bi ni bila od posebnog znaCaja, imajuci u vidu da uglavnom ne postoje 
prepreke da, u najdrastiénijim slucajevima nasilja, ucinioci femicida budu 
kaznjeni najtezim propisanim kaznama za kvalifikovane oblike ubistva, za 
ubistva pod otezavajucim okolnostima, kao i za druga krivicna dela kvalifikovana 
smrcu. Isto tako i u Srbiji, shodno aktuelnim resenjima, nesumnjivo postoji 
mogucnost da ubice Zena budu kaznjene dozivotnom kaznom zatvora. 

Ne treba gubiti iz vida da fokusiranje na uvodenje novih inkriminacija 
zapravo predstavlja jednostavniju soluciju za drzavu koja sustinski treba 
da se uhvati u koStac sa problemom nasilja u porodici, diskriminacijom po 
osnovu rodne pripadnosti, a u finalu i sa samim femicidom. Jednako kao 
Sto duboko ukorenjeni obrasci i predrasude o rodno zasnovanim ulogama 
i Zenama kao prirodno predodredenim da budu inferiorne i pod patronatom 
drugih, nisu nastali preko noci, tako se ni dodavanjem novih krivicénih dela 
u Krivi¢ni zakonik ne mogu brzopotezno reSavati problemi utkani u samu 
bazu drustvenih odnosa. Medusobno uvazavanje, samopostovanje i empatija 
ugraduju se u temelje li€nosti kroz svakodnevni Zivot porodice, ali i kroz 
implementaciju obrazovno-vaspitnih programa i plasiranje medijskih sadrzaja 
koji nisu optereceni stereotipnim prikazima rodno zasnovanog nasilja (Mrsevic, 
2014). Stoga upravo Istanbulska konvencija predvida da se drzave potpisnice 
obavezuju da preduzmu neophodne mere u promociji promena drustvenih i 
kulturnih obrazaca ponasanja Zena i muSskaraca, a s ciljem iskorenjivanja 
predrasuda, obicaja, tradicije i drugih praksi koje se zasnivaju na ideji o 
inferiornosti Zena, odnosno na stereotipnim ulogama Zena i muSskaraca (Cl. 
12, st.19). Takode, drZave se obavezuju da, ukoliko se to ukaze potrebnim, 
preduzmu neophodne korake za uvodenje nastavnog materijala o pitanjima 
kao Sto su: jednakost Zena i muSskaraca, nestereotipne rodne uloge, nenasilno 
resavanje sukoba u meduljudskim odnosima i sli¢no u zvanicno nastavno 
gradivo prilagodeno sposobnostima ucenika na svim nivoima obrazovanija 
(él. 14, st. 1 Istanbulske konvencije), ne samo obaveznog ve¢ i neformalnog 
obrazovanja i vaspitanja, kao i promovisanja ovih vrednosti kroz rekreaciju, 
sport i javno informisanje. 

Stavise, iznudeno nametanje novih zakonskih reSenja moze da ima 
i kontraproduktivne efekte, jer svako druStvo bi trebalo da ima zakone koji 
adekvatno korespondiraju sa njegovim stupnjem kulturnog, ekonomskog i 
svakog drugog razvoja. U tom smislu i problem nasilja nad Zenama i njegov 
najtezi oblik, femicid, zahtevaju kontinuirano i javno insistiranje na punoj 
ravnopravnosti svakog Ijudskog bica, bez obzira na njegov pol, seksualno 
opredeljenje i seksualnu orijentaciju. Takva ravnopravnost podrazumeva 
potpuno slobodu samoopredeljenja u svim kategorijama odnosa, pa tako i 
porodicnim, bracnim i emotivnim. Bilo kakva naznaka drustvene opravdanosti 
bilo kakvog ogranicavanja Zenskog prava na li€ne izbore, pa potom i nasilja 
nad Zenama mora biti iskljucena, kao i pozivanje na tradiciju i patrijarhalne 
vrednosti u tom kontekstu (Lubura, 2017). 

Osim generalnopreventivnog delovanja treba razmiSljati i o radu sa 
licima koja manifestuju nasilno ponaSanje prema Zenama. Upoznavanje sa 
istorijatima odnosa na relaciji zrtva femicida - uCcinilac neretko ukazuje na 
ucinioca koji se iracionalno ponasa, te koji je i sam pod intenzivnim pritiskom 
predrasuda, ose¢aja umanjene muZzevnosti, odbacenosti i osramocenosti, 
Sto i te kako ukazuje na potrebu da se ponudi i/ili pruzi pravovremena 
pomoc savetodavnog, psiholoskog i drugog tipa. Treba imati u vidu da, 
shodno Istanbulskoj konvenciji, drzava preuzima na sebe i takvu vrstu 
obaveza, s obzirom na to da se potencijalne Zrtve ne mogu Stiti iskljucivo 
ekstenzivnim ogranicavanjem slobode kretanja zlostavijaca, pri Cemu takva 
zaStita neretko i ne moze da potraje onoliko koliko to okolnosti zaista iziskuju. 

Sa druge strane, iako nova zakonska reSenja nisu Cudotvorni lek, u 
prilog posebnoj inkriminaciji koja bi se odnosila na femicid govori potreba 
Za Sadrzajnijim prikupljanjem podataka o rodno zasnovanim ubistvima Zena. 
Pregled literature u Srbiji ukazuje na nepostojanje adekvatnih i pouzdanih 
izvora na bazi kojih bi se femicid proucavao. Nacin na koji je koncipirano 
evidentiranje podataka iz oblasti pravosuda nije dovoljno uskladen sa potrebom 
registrovanja rodno motivisanih ubistava. Naime, u literaturi se istice da 
detektovanje femicida iziskuje utvrdivanje okolnosti u vezi sa: mizoginijom 

kao motivom, nejednakim odnosom moci, postojanjem realcije u vidu 
suzivota u zajednickom domacinstvu ili emotivnoj vezi, istorijatom nasilnih 
odnosa, autoritarnim odnosom izmedu uCinioca i Zrtve, onemogucavanjem 
Zrtve da donosi sopstvene odluke, vulnerabilnoS¢cu, ukljucenoScu dece u odnos, 
trudnocom, seksualnim nasiljem, i drugo (The European Institute for Gender 
Equality (EIGE), 2021). Trenutno se domazci istraZivaci femicida snalaze tako 
Sto ostvaruju neposredan uvid u sudske arhive, ili se pak okrecu medijskim 
napisima. Jasno je da ni jedno ni drugo nije dovoljno za svestrano upoznavanje 
sa obimom i odlikama fenomena femicida. Takode, trenutno ne postoje 
podaci ni o tome da li se i kako u sudskom postupku razmatra dinamika 
odnosa izmedu uCinioca i Zrtve i mehanizam putem koga neposredno dolazi do 
erupcije nasilja, iako je upoznavanje ovih okolnosti izuzetno znacajno kako 
sa kriminalnopolitickog stanovista, tako i za osmiSljavanje mera podrske za 
Zrtve nasilja. Medutim, osim kroz specifi¢no inkriminisanje ubistva Zene problem 
nepostojanja relevantnih podataka mogao bi biti reSen i drugacijim pristupom 
njihovom prikupljanju, kao Sto bi to moglo biti ustanovijavanje posebnih 
statistic¢kih kategorija u cilju pracenja rodno zasnovanog nasilja. 

Summary 


In recent decades, the scientific and professional public have been intensively 
dealing with the phenomenon of femicide as the most extreme type of gender- 
based violence. At the moment, it is indisputable that states have a number of 
complex obligations to which they must adequately respond when it comes to 
protecting women's lives. Thus, the question naturally arises as to what form 
of criminal law reaction requires the gender-motivated murder of a woman, 
and whether it is necessary to introduce a special incrimination that would 
refer exclusively to femicide. Having in mind the above, the paper is designed 
so that after some general considerations on the concept and nature of femicide, 
an analysis of the positive legal framework related to the murder of women in 
Serbia follows. Referring to the case-law of the European Court of Human Rights 
in cases related to state failures in the field of guaranteeing the right to life, 
the author concludes that adequate protection can also be achieved within the 
legal system that does not incriminate murder of women as a special crime- 
femicide, but only if there is an effective system for preventing and sanctioning 
gender-based violence and discriminatory treatment of women. The normative- 
dogmatic method has been applied with an analytical-synthetic approach, while 
the aim of the paper is to formulate recommendations for improving the legislative 
framework and practice. 

Keywords: femicide, criminal law, domestic violence, European Court of 
Human Rights 

